EH Bildu Nafarroa talde parlamentarioari atxikitako foru parlamentari Adolfo Araiz Flamarique jaunak idatziz erantzuteko galdera batzuk egin ditu —Nafarroako Parlamentuko 3626 irteera-zenbakiarekin erregistratu ziren, 2020ko ekainaren 23an (10-20/PES-00120)—, Ekonomia eta Gizarte Kontseiluaren behean aipatutako erabakiari buruz. Hona Nafarroako Gobernuko Ekonomia eta Ogasuneko kontseilariak horri buruz ematen dion informazioa:

*“Familia-bizitza, lan-arloko bizitza eta familia-bizitza [sic] bateragarri egiteko laguntza ekonomikoak. Esparru horretan bi neurri har litezke:*

*1.- Ondorengo ahaideak, aurreko ahaideak, beste ahaide batzuk edo pertsona desgaituak zaintzeagatik etxeko langileak Gizarte Segurantzako kotizazioetan ordaindutako % 25eko kenkaria % 100era igotzea, 2020ko urtarrilaren 1etik 2020ko abenduaren 31ra bitarteko eraginez”.*

1. **Gobernuak daukan informazioaren arabera, PFEZko zenbat subjektu pasibori eraginen lioke neurri horrek, ezarriko balitz?**

Pertsona fisikoen errentaren gaineko zergaren (PFEZ) 2018ko zergaldiko aitorpenen erregistroan jasota ageri denez, ondoren aipatzen direnak dira “Kenkari pertsonalak eta familiarrak. Gizarte Segurantzako kotizazioak, zaintzaileak” izeneko c1482 laukitxoan zenbateko bat jarri zen aitorpenen zenbatekoa. Laukitxo hori, izan ere, ondorengoak, aurrekoak, beste ahaide batzuk eta desgaitasuna duten pertsonak zaintzeagatiko kenkariari dagokio; hain zuzen ere, PFEZari buruzko Foru Legearen Testu Bateginaren 62.9.c) artikuluan araututakoari. (Ekainaren 2ko 4/2008 Legegintzako Foru Dekretua). Guztira, 2.840 aitorpen dira.

|  |  |  |
| --- | --- | --- |
|  | **2018** | |
| **AITORPEN KOPURUA** | **Kenkariaren zenbatekoa c1482** |
| **Zaintzaileen Gizarte Segurantzako kotizazioak** | 2.840 | 1.491.931,83 |

1. **Gobernuak zer xehakapen egin lezake, zerga-oinarriaren tarteen arabera, neurri horren onuradunei dagokienez?**

2018ko zergaldiko PFEZaren aitorpenen erregistroetan jasotakoaren arabera, hau da c1482 laukian (likidazio-oinarriaren tarteen, c550, arabera banatuta dago), zenbatekoa adierazi zen aitorpenen kopurua:

|  |  |  |
| --- | --- | --- |
|  | **2018** | |
| **AITORPEN KOPURUA** | **Kenkariaren zenbatekoa c1482** |
| LIKIDAZIO-OINARRIA ZERO EDO GUTXIAGO | 2 | 863,10 |
| LIKIDAZIO-OINARRIA 0 BAINO GEHIAGO ETA 3.000 BAINO GUTXIAGO | 9 | 4.924,38 |
| LIKIDAZIO-OINARRIA 3.000,01 ETA 6.000 EURO ARTEKOA | 7 | 3.420,48 |
| LIKIDAZIO-OINARRIA 6.000,01 ETA 12.000 EURO ARTEKOA | 66 | 40.276,31 |
| LIKIDAZIO-OINARRIA 12.000,01 ETA 18.000 EURO ARTEKOA | 184 | 115.456,67 |
| LIKIDAZIO-OINARRIA 18.000,01 ETA 24.000 EURO ARTEKOA | 243 | 146.517,30 |
| LIKIDAZIO-OINARRIA 24.000,01 ETA 30.000 EURO ARTEKOA | 195 | 101.340,44 |
| LIKIDAZIO-OINARRIA 30.000,01 ETA 45.000 EURO ARTEKOA | 494 | 266.542,96 |
| LIKIDAZIO-OINARRIA 45.000,01 ETA 60.000 EURO ARTEKOA | 330 | 147.971,32 |
| LIKIDAZIO-OINARRIA 60.000,01 ETA 90.000 EURO ARTEKOA | 540 | 235.209,26 |
| LIKIDAZIO-OINARRIA 90.000,01 ETA 120.000 EURO ARTEKOA | 355 | 163.219,02 |
| LIKIDAZIO-OINARRIA 120.000,01 ETA 180.000 EURO ARTEKOA | 271 | 161.262,13 |
| LIKIDAZIO-OINARRIA 180.000,01 ETA 300.000 EURO ARTEKOA | 103 | 65.898,54 |
| LIKIDAZIO-OINARRIA 300.000 ETA 600.000 EURO ARTEKOA | 29 | 26.693,47 |
| LIKIDAZIO-OINARRIA 600.000 EURO BAINO HANDIAGOA | 12 | 12.336,45 |
| **LOB tarteak, c550** | **2.840** | **1.491.931,83** |
| LIKIDAZIO-OINARRIA: Aurrezkiaren likidazio-oinarri orokorra eta likidazio-oinarri berezia barne. Baterako tributazioan familia-unitateko kide guztien likidazio-oinarri orokorren eta berezien batura jasotzen da. | | |

1. **Gobernuak zer kostu kalkulatu du izan lezakeela neurri horrek, onartuko balitz?**

Neurria dela-eta zenbatetsi den kostua 1.639.400,28 eurokoa da.

1. **Gobernuak zer baliabide dauka neurri hori finantzatzeko, onartuko balitz? Gobernuak nola finantzatu nahi du neurri hori?**

Neurri horrek 2020ko errenta-aitorpenean diru-sarrera txikiagoak (itzulketa handiagoak) izatea dakar, eta 2021eko udaberrian aitortu beharko da. Beraz, horren kostua kontuan hartu da Nafarroako 2021erako Aurrekontu Orokorren proiektuan sartutako partidaren diru-sarreren zenbatespenak egiterakoan.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2020ko azaroaren 26an

Ekonomia eta Ogasuneko kontseilaria: Elma Saiz Delgado